*Iekšlietu ministrijas Informācijas centra organizētās priekšizpētes Nr. PI-IC-2021-3*

***Instrukcija piedāvājumu iesniedzējiem***

# **Priekšizpētes veicējs:** Iekšlietu ministrijas Informācijas centrs (turpmāk – Pasūtītājs), reģ. Nr. 90000289913, Bruņinieku 72B, Rīgā, LV-1009, tālrunis: 67208218.

# **Priekšizpētes priekšmets:** Videokameru, kuru funkcionalitāte aprakstīta Tehniskajā specifikācijā (pielikums Nr.1), piegāde un uzstādīšana.

# **Priekšizpētes mērķis:** Apzināt tirgū pieejamās iekārtas, kas nodrošina Tehniskajā specifikācijā norādīto funkcionalitāti.

## **Kontaktpersona informācijas apmaiņai un papildus informācijas sniegšanai:** Līga Peipiņa, tālrunis: 67208775, e-pasts: liga.peipina@ic.iem.gov.lv.

## **Piedāvājums jāiesniedz līdz 2021.gada 17.februāra plkst.16:00**, nosūtot elektroniski uz Instrukcijas 4.punktā noteiktās kontaktpersonas e-pasta adresi.

## Piedāvājums jāsagatavo un jāiesniedz atbilstoši Instrukcijas pielikumā pievienotajai Piedāvājuma formai (pielikums Nr. 2), ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā).

## Visi izdevumi, kas saistīti ar piedāvājuma sagatavošanu un iesniegšanu, jāsedz piedāvājuma iesniedzējam.

## Priekšizpētes rezultātā nav plānots pieņemt lēmumu par konkrētas videokameras izvēli, bet tikai apzināt tirgū pieejamās iekārtas un to aptuvenās cenas.

Pielikumā:

1. Tehniskā specifikācija uz 1 (vienas) lp.;
2. Piedāvājuma forma uz 2 (divām) lp.

Pielikums Nr.1

*Iekšlietu ministrijas Informācijas centra organizētās priekšizpētes Nr. PI-IC-2021-3*

**TEHNISKĀ SPECIFIKĀCIJA**

Pasūtītājam nepieciešams noskaidrot tirgū pieejamās iekārtas (videokameras), kas nodrošina zemāk norādīto funkcionalitāti. Prasības videokamerai:

* paredzēta nepārtrauktai darbībai;
* paredzēta uzstādīšanai āra apstākļos IP66, IK10;
* savienojama ar datu pārraides tīklu (IP kamera);
* barošana izmantojot PoE;
* atbalsta vismaz H.264 video attēla kompresiju;
* Onvif protokola atbalsts;
* pārējie parametri (sensora izšķirtspēja un jūtība, objektīvs) jāpielāgo TL VNZ atpazīšanai 50 metru attālumā no kameras gan diennakts gaišajā, gan tumšajā laikā ar precizitāti 80%. Jāatpazīst vismaz ES un EEZ VNZ;
* ja nepieciešams, jāpiedāvā funkcijas nodrošināšanai nepieciešamais papildus aprīkojums (papildus apgaismojums, IR prožektori, utml.);
* atbilst VDD rekomendāciju[[1]](#footnote-1) prasībām, t.i., iekārtas ir ražotas/izstrādātas NATO, Eiropas Savienības vai Eiropas Ekonomikas zonas (turpmāk – EEZ) dalībvalstī, iekārtu ražotājs/pakalpojumu sniedzējs ir juridiska persona, kas ir reģistrēta NATO, Eiropas Savienības vai EEZ dalībvalstī un tās patiesā labuma guvējs ir NATO, Eiropas Savienības vai EEZ valsts pilsonis, vai arī fiziska persona, kura ir NATO, Eiropas Savienības vai EEZ valsts pilsonis.

Piedāvājumā jāiekļauj:

* vismaz 2 (divi) videokameru varianti BEZ iebūvētas VNZ atpazīšanas funkcijas;
* vismaz 2 (divi) videokameru varianti AR iebūvētu VNZ atpazīšanas funkciju;
* informācija par piedāvātas videokameras ražotāju, modeli, jāpievieno datu lapa;
* informācija par nepieciešamā papildus aprīkojuma (ja attiecināms) ražotāju, modeli, jāpievieno datu lapa;
* videokameras, papildus funkciju licenču (ja nepieciešamas) un papildus aprīkojuma cenas (pa pozīcijām);
* videokameru uzstādīšanas prasības (augstums, leņķis utt.), to shematisks attēlojums;
* datu pārraides tīkla prasības.

Pielikums Nr.2

**Piedāvājums**

*Iekšlietu ministrijas Informācijas centra organizētajai priekšizpētei Nr. PI-IC-2021-3*

|  |
| --- |
| Informācija par Piedāvājuma iesniedzēju |
| Piedāvājuma iesniedzēja nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | E-pasta adrese: |  |
| Informācija par Piedāvājuma iesniedzēja kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | E-pasta adrese: |  |

Ar šo \_\_\_*/Piedāvājuma iesniedzēja nosaukums/*\_\_\_ , apliecina savu dalību priekšizpētē un apstiprina, ka:

1. \_\_\_*/Piedāvājuma iesniedzēja nosaukums/*\_\_\_ ir tiesības pārdot piedāvātās iekārtas, nodrošināt to apkalpošanu un ir pieejamie tehniskie resursi un cilvēkresursi, lai nodrošinātu attiecīgo iekārtu uzstādīšanas un konfigurācijas darbus;
2. piekrīt personas datu apstrādei priekšizpētes ietvaros;
3. visa iesniegtā informācija ir patiesa;
4. piedāvā šādas iekārtas atbilstoši Iekšlietu ministrijas Informācijas centra organizētās priekšizpētes Nr. PI-IC-2021-3 Tehniskajai specifikācijai:

|  |  |  |
| --- | --- | --- |
| Nr. | **Prasības** | **Piedāvājums** |
| 1. Informācija par iekārtu | Iekārtas marka, modelis, ražotāja nosaukums, ražotāja galvenās mītnes valsts, kā arī valsts, kurā ražota iekārta. |  |
| 2. Funkcionalitāte | Aprakstiet piedāvātās iekārtas funkcionalitāti vai pievienojiet to piedāvājuma pielikumā.Norādiet, vai iekārta ir ar vai bez VNZ atpazīšanas funkciju. |  |
| 3. Papildus aprīkojums | Norādiet informāciju par nepieciešamo papildus aprīkojumu (ja attiecināms) – iekārtas marka, modelis, ražotāja nosaukums, ražotāja galvenās mītnes valsts, kā arī valsts, kurā ražota iekārta. |  |
| 4. Uzstādīšanas prasības | Norādiet iekārtu uzstādīšanas prasības (augstums, leņķis utt.), to shematisks attēlojums. |  |
| 5. Datu pārraide | Norādiet datu pārraides tīkla prasības. |  |
| 6. Savietojamība | Norādiet, ar kādām programmām un/vai citām iekārtām iespējams savietot piedāvātās iekārtas, ja tādi ierobežojumi pastāv. |  |
| 7. Termiņš | Norādiet aptuveno iekārtu piegādes termiņu no brīža, kad veikts pasūtījums, kā arī aptuveno laiku, kas nepieciešams vienas iekārtas uzstādīšanai. |  |
| 8. Cena par vienu iekārtu | Norādiet cenu par vienu iekārtu (EUR bez PVN), ņemot vērā, ka cenā ir jābūt iekļautām visām ar iekārtas piegādi un uzstādīšanu saistītajām izmaksām. Papildus informācija, kas var ietekmēt cenas piedāvājumu – vienā pasūtījumā var tikt pasūtītas 20 līdz 100 videokameras, tomēr kopējo pasūtījuma apjomu nav iespējams norādīt. |  |
| 9. Citas saistītās izmaksas | Lūdzu, norādiet citas izmaksas (ja attiecināms), kas var rasties saistībā ar iekārtu uzstādīšanu (papildus licences, iekārtas, u.c.). |  |
| 10. Cilvēkresursi | Norādiet, kādā apjomā ir nepieciešama Pasūtītāja darbinieku iesaiste iekārtu uzstādīšanas procesā. |  |
| 11.Plašāka informācija | Norādiet interneta vietnes adresi, kurā ir pieejama plašāka informācija par piedāvāto iekārtu, kā arī demonstrācijas video, ja tāds ir pieejams.  |  |

*Par katru piedāvāto iekārtu (videokameru) piedāvājuma iesniedzējs informāciju norāda atsevišķā tabulā, kopējot augstāk norādīto tabulu tik reizes, cik iekārtu variantus piedāvā.*

|  |  |
| --- | --- |
| Pilnvarotās personas vārds, uzvārds: |  |
| Pilnvarotās personas amats: |  |

*Dokuments jāparaksta ar drošu elektronisko parakstu*

1. https://vdd.gov.lv/lv/noderigi/publikacijas/rekomendacijas.art151 [↑](#footnote-ref-1)